Sacrosancte ecclesie Sancti Vincentii martiris, que est infra ambitum meniorum Matiscensium sita, cui domnus Milo episcopus preest. Ego Jammalbertus et uxor mea Belucia, pro remedio animarum nostrarum, donamus curtilum cum vinea situm in pago Matisconense, in villa Lasiaco. Terminatur a mane terra Sancti Vincentii, a medio die terra Rotrudis, a sero et a circio terra Sancti Petri; habet in longo perticas XIIII, in lato perticas VII et pedes tres. Infra istas terminationes hunc curtilum cum domo et vinea Sancto Vincentio ad mensam fratrum donamus, eo pacto ut quamdiu vixerimus teneamus; post nostrum vero excessum, ibidem Domino famulantium ad mensam perveniat fratrum. S. Jammalberti et Belucie qui fieri et firmare rogaverunt. S. Hugonis. S. Ayrardi. S. Stephani. S. Berardi.